
  REPUBLIKA HRVATSKA
TRGOVAČKI SUD U RIJECI
       Rijeka, Zadarska 1 i 3 					Poslovni broj 7 St-260/2018-13



U  I M E  R E P U B L I K E   H R V A T S K E


R J E Š E N J E


Trgovački sud u Rijeci, po sucu Liljani Ugrin, kao sucu pojedincu u stečajnom predmetu, odlučujući o prijedlogu Financijske agencije za otvaranje stečajnog postupka nad dužnikom PLAVI PORAT jednostavno društvo s ograničenom odgovornošću za trgovinu i usluge Rijeka, Demetrova 3 (MBS 040355907 – OIB 22415536433), dana 19. listopada 2018. 


r i j e š i o      j e 

	
I	Obustavlja se prethodni postupak radi utvrđivanja pretpostavki za otvaranje stečajnog postupka nad dužnikom PLAVI PORAT jednostavno društvo s ograničenom odgovornošću za trgovinu i usluge Rijeka, Demetrova 3 (MBS 040355907 – OIB 22415536433). 

II	Troškovi postupka namirit će se iz uplaćenog predujma.



Obrazloženje


	Na prijedlog Financijske agencije ovosudnim rješenjem pod poslovnim brojem 7 St-260/2018-3 od 20. travnja  2018. pokrenut je prethodni postupak radi utvrđivanja pretpostavki za otvaranje stečajnog postupka nad dužnikom.
Tijekom daljnjeg postupka predlagatelj je dana 19. listopada 2018. dostavio sudu potvrdu Financijske agencije (list 22 spisa) iz koje je utvrđeno da račun dužnika nije u blokadi.
Odredbom članka 128. stavak 9. Stečajnog zakona („Narodne novine” br. 71/15, u daljnjem tekstu SZ) propisano je da će sud ako do završetka prethodnoga postupka dužnik postane sposoban za plaćanje postupak obustaviti. Troškove provedenoga postupka u tom je slučaju dužan naknaditi dužnik.
Stoga je valjalo primjenom odredbe članka 128. stavak 9. Stečajnog zakona („Narodne novine” br. 71/15, 104/17 u daljnjem tekstu SZ) odlučiti kao u izreci ovog rješenja. 

U Rijeci, 19. listopada 2018.

                                                                                                     Sudac

                                                                                                 Liljana Ugrin, v.r. 





UPUTA O PRAVNOM LIJEKU
Protiv rješenja dopuštena je žalba Visokom trgovačkom sudu Republike Hrvatske. Žalba se podnosi putem ovog suda, u tri primjerka, u roku od osam dana od dana dostave prijepisa ovog rješenja (članak 19. stavak 1. i 2. SZ). 

         Za točnost otpravka ovlašteni službenik:
  Elizabet Jovanović



    
image1.png




